CELEX: 32007D0571
Language: fi
Date: 2007-08-21 00:00:00
Title: 2007/571/EY: Komission päätös, tehty 21 päivänä elokuuta 2007 , Latviassa käytettävien sianruhojen luokitusmenetelmien hyväksymisestä tehdyn päätöksen 2005/307/EY muuttamisesta (tiedoksiannettu numerolla K(2007) 3915)

23.8.2007   
            
            
               FI
            
            
               Euroopan unionin virallinen lehti
            
            
               L 218/10
            
         
      KOMISSION PÄÄTÖS,
   tehty 21 päivänä elokuuta 2007,
   Latviassa käytettävien sianruhojen luokitusmenetelmien hyväksymisestä tehdyn päätöksen 2005/307/EY muuttamisesta
   (tiedoksiannettu numerolla K(2007) 3915)
   (Ainoastaan latviankielinen teksti on todistusvoimainen)
   (2007/571/EY)
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon yhteisön sianruhojen luokitusasteikosta 13 päivänä marraskuuta 1984 annetun neuvoston asetuksen (ETY) N:o 3220/84 (1) ja erityisesti sen 5 artiklan 2 kohdan,
   sekä katsoo seuraavaa:
   
               (1)
            
            
               Komission päätöksessä 2005/307/EY (2) säädetään yhden menetelmän hyväksymisestä sianruhojen luokittelemiseksi Latviassa.
            
         
               (2)
            
            
               Latvian hallitus on pyytänyt komissiota hyväksymään uuden kaavan käyttämisen hyväksytyssä menetelmässä sekä kaksi uutta sianruhojen luokitusmenetelmää ja on toimittanut tulokset leikkelykokeista yhteisön sianruhojen luokitusasteikon soveltamista koskevista yksityiskohtaisista säännöistä 24 päivänä lokakuuta 1985 annetun komission asetuksen (ETY) N:o 2967/85 (3) 3 artiklan 3 kohdassa säädetyn pöytäkirjan toisessa osassa.
            
         
               (3)
            
            
               Pyyntöä arvioitaessa todettiin, että tarvittavat edellytykset kyseisten luokitusmenetelmien hyväksymiseksi täyttyvät.
            
         
               (4)
            
            
               Tässä päätöksessä säädetyt toimenpiteet ovat sianlihan hallintokomitean lausunnon mukaiset,
            
         ON TEHNYT TÄMÄN PÄÄTÖKSEN:
   1 artikla
   Muutetaan päätös 2005/307/EY seuraavasti:
   
               1)
            
            
               Korvataan 1 artikla seuraavasti:
               ”1 artikla
               Seuraavien menetelmien käyttö hyväksytään sianruhojen luokitusta varten Latviassa asetuksen (ETY) N:o 3220/84 mukaisesti:
               
                           —
                        
                        
                           manuaalinen ZP-menetelmä ja siihen liittyvät arviointimenetelmät, joista on yksityiskohtaiset tiedot liitteessä olevassa 1 osassa,
                        
                     
                           —
                        
                        
                           Intrascope (Optical Probe) -laite ja siihen liittyvät arviointimenetelmät, joista on yksityiskohtaiset tiedot liitteessä olevassa 2 osassa,
                        
                     
                           —
                        
                        
                           Ultra PG 200 (Pork Grader) -laite ja siihen liittyvät arviointimenetelmät, joista on yksityiskohtaiset tiedot liitteessä olevassa 3 osassa.
                        
                     Manuaalista ZP-luokitusmenetelmää voidaan soveltaa vain teurastamoissa, joissa teurastetaan enintään 200 sikaa viikossa.”
            
         
               2)
            
            
               Korvataan päätöksen 2005/307/EY liite tämän päätöksen liitteellä.
            
         2 artikla
   Tämä päätös on osoitettu Latvian tasavallalle.
   
      Tehty Brysselissä 21 päivänä elokuuta 2007.
      
         
            Komission puolesta
         
         Mariann FISCHER BOEL
         
         
            Komission jäsen
         
      
   
   
      (1)  EYVL L 301, 20.11.1984, s. 1. Asetus sellaisena kuin se on viimeksi muutettuna asetuksella (EY) N:o 3513/93 (EYVL L 320, 22.12.1993, s. 5).
   
      (2)  EUVL L 98, 16.4.2005, s. 42.
   
      (3)  EYVL L 285, 25.10.1985, s. 39. Asetus sellaisena kuin se on viimeksi muutettuna asetuksella (EY) N:o 1197/2006 (EUVL L 217, 8.8.2006, s. 6).
   
      LIITE
      
         
            ”LIITE
            LATVIASSA KÄYTETTÄVÄT SIANRUHOJEN LUOKITUSMENETELMÄT
            1   OSA
            Manuaalinen ZP-menetelmä
            
                        1.
                     
                     
                        Sianruhot luokitellaan käyttämällä manuaalista ZP-menetelmää.
                     
                  
                        2.
                     
                     
                        Menetelmässä voidaan käyttää mittatikkua, jonka asteikko perustuu vähärasvaisen lihan osuutta koskevaan ennusteyhtälöön. Tässä menetelmässä rasvan ja lihaksen paksuus mitataan manuaalisesti viillosta.
                     
                  
                        3.
                     
                     
                        Ruhon vähärasvaisen lihan osuus lasketaan seuraavalla kaavalla:
                        
                           
                               = 61,689 – 0,658x1 + 0,109x2
                           
                        
                        jossa
                        
                                    
                                       
                                 
                                 
                                    =
                                 
                                 
                                    vähärasvaisen lihan arvioitu prosenttiosuus ruhossa
                                 
                              
                                    x1
                                    
                                 
                                 
                                    =
                                 
                                 
                                    keskilinjan viillossa näkyvän rasvan paksuus millimetreinä mitattuna pisteestä G – pakaralihasta (M. glutaeus medius) ympäröivässä ohuimmassa osassa
                                 
                              
                                    x2
                                    
                                 
                                 
                                    =
                                 
                                 
                                    keskilinjan viillossa näkyvän lihaksen paksuus millimetreinä mitattuna pisteestä M – pakaralihaksen (M. glutaeus medius) etukärjen ja selkäydinkanavan selän puoleisen osan välinen etäisyys
                                 
                              Kaavaa voidaan soveltaa ruhoihin, joiden paino on 50–100 kilogrammaa.
                     
                  2   OSA
            Intrascope (Optical Probe)
            
                        1.
                     
                     
                        Sianruhot luokitellaan SFK:n (Tanska) valmistaman Intrascope (Optical Probe) – laitteen avulla.
                     
                  
                        2.
                     
                     
                        Laitteessa on oltava kuusikulmainen anturi, jonka leveys on enintään 12 millimetriä (ja 19 millimetriä anturin päässä olevan terän kohdalla), joka sisältää tähtäimen ja valolähteen, sekä millimetreittäin tarkennettava liukuva kuori; anturin toimintaetäisyyden on oltava 8–50 millimetriä.
                     
                  
                        3.
                     
                     
                        Vähärasvaisen lihan osuus ruhosta lasketaan seuraavalla kaavalla:
                        
                           
                               = 71,964 – 0,756x
                        
                        jossa
                        
                                    
                                       
                                 
                                 
                                    =
                                 
                                 
                                    vähärasvaisen lihan arvioitu prosenttiosuus ruhossa
                                 
                              
                                    x
                                 
                                 
                                    =
                                 
                                 
                                    selän nahanalaisen rasvan paksuus millimetreinä mitattuna ruhon vasemmalta puolelta takimmaisen kylkiluun takaa kuuden senttimetrin päästä selän keskiviivasta
                                 
                              Kaavaa voidaan soveltaa ruhoihin, joiden paino on 50–100 kilogrammaa.
                     
                  3   OSA
            PG 200 (Pork Grader)
            
                        1.
                     
                     
                        Sianruhot luokitellaan SFK:n (Tanska) valmistaman PG 200 (Pork Grader) – laitteen avulla.
                     
                  
                        2.
                     
                     
                        Laitteessa on oltava 1) manuaalinen mittausväline, jonka toimintasäde on 9–150 millimetriä ja 2) siihen liitetty tietokonejärjestelmä, joka tallettaa tiedot ja laskee vähärasvaisen lihan osuuden.
                     
                  
                        3.
                     
                     
                        Vähärasvaisen lihan osuus ruhosta lasketaan seuraavalla kaavalla:
                        
                           
                               = 71,938 – 0,928x1 + 0,013x2
                           
                        
                        jossa
                        
                                    
                                       
                                 
                                 
                                    =
                                 
                                 
                                    vähärasvaisen lihan arvioitu prosenttiosuus ruhossa
                                 
                              
                                    x1
                                    
                                 
                                 
                                    =
                                 
                                 
                                    selän nahanalaisen rasvan paksuus millimetreinä mitattuna ruhon vasemmalta puolelta takimmaisen kylkiluun takaa seitsemän senttimetrin päästä selän keskiviivasta
                                 
                              
                                    x2
                                    
                                 
                                 
                                    =
                                 
                                 
                                    lihaksen paksuus millimetreinä mitattuna ruhon vasemmalta puolelta takimmaisen kylkiluun takaa seitsemän senttimetrin päästä selän keskiviivasta
                                 
                              Kaavaa voidaan soveltaa ruhoihin, joiden paino on 50–100 kilogrammaa.”